บลจ.ธนชาตเปิดขายกองทุนพันธบัตรเกาหลี
บลจ.ธนชาต ออกกองทุนธนชาตตราสารหนี้ต่างประเทศ 69 ลงทุน 18 เดิอน เปิดขายต่อเนื่องวันที่ 21-28 มิ.ย.นี้
18 มิ.ย. 2553

บลจ.ธนชาต ออกกองทุนธนชาตตราสารหนี้ต่างประเทศ 69 ลงทุน 18 เดิอน เปิดขายต่อเนื่องวันที่ 21-28 มิ.ย.นี้
บริษัทหลักทรัพย์จัดการกองทุน (บลจ.) ธนชาต เปิดเผยว่า บริษัทจะเสนอขายกองทุนเปิดธนชาตตราสารหนี้ต่างประเทศ 69 (T-FixFIF69) อายุโครงการประมาณ 18 เดือน มูลค่าโครงการ 1,000 ล้านบาท  เสนอขายเพียงครั้งเดียว (IPO) ระหว่างวันที่  21 – 28 มิ.ย.53 ลงทุนขั้นต่ำ 5,000 บาท
กองทุน T-FixFIF69 เป็นกองทุนที่มีเป้าหมายที่จะลงทุนในตราสารหนี้ภาครัฐของประเทศเกาหลีใต้ เช่น พันธบัตรธนาคารแห่งชาติเกาหลีใต้ พันธบัตรรัฐบาลเกาหลีใต้ กองทุนจะป้องกันความเสี่ยงอัตราแลกเปลี่ยนเต็มจำนวนสำหรับมูลค่าตราสารหนี้ประเทศเกาหลีใต้ที่กองทุนลงทุน กองทุนดังกล่าวเป็นทางเลือกให้กับผู้ลงทุนที่ต้องการกระจายเงินลงทุนบางส่วนไปลงทุนในตราสารหนี้ต่างประเทศ เพื่อโอกาสในการรับผลตอบแทนที่สูงกว่าดอกเบี้ยเงินฝากในประเทศ และเข้าใจความเสี่ยงของการลงทุนในตราสารหนี้ในต่างประเทศ และประเทศที่กองทุนไปลงทุน